Keit Tõldsepp

ohutusjärelevalve büroo inspektor

Lõuna päästekeskus

PÄÄSTEAMET

Ettekirjutuse tähtaja pikendamise taotlus

21.12.2017 tegi Päästeamet (PÄA) SA Tartu Ülikooli Kliinikum ettekirjutuse nr 7.2-6.3/2508, millega kohustati Tartus, L. Puusepa 2, hoone 3 evakuatsioonitrepikoda eraldada korrustest tuletõkkeustega, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida.

Päästeameti Lõuna päästekeskus on ettekirjutusele täitmiseks antud tähtaega pikendanud. Viimane tähtaeg ammendus 30.12.2025.

Kliinikum on väga suur asutus ning on pidevas muutumises, muutunud on ka Puusepa 2 hoone kasutus, täna on see kontorihoone, geneetikainstituut võtab seal vastu patsiente, öösel uksed suletud ja maja valvestatud.

Lisaks on Kliinikum on oma juhtimissüsteeme muutnud ning väga paljud juhid on Kliinikumist lahkunud siis ei leia ka sisulist infot, mis protsesside pealt ettekirjutuse täitmine unustusse vajus ja antud tähtajaks täitmata on.

Hetkel on teada, et ettekirjutuse sisulise täitmisega on tegelenud väga erinevad inimesed aga antud tähtajaks täidetud ei ole.

Tänane Kliinikumi juhtkond on tuleohutuse nõuete täitmise võtnud endale prioriteediks.

Proovime olukorda parandada igapäevaselt nii palju, kui see on majanduslikult võimalik.

Ettekirjutuse täitmisega hakkab tegelema Kliinikumi tehnikateenistus.

Kuna ettekirjutuses antud tähtaeg ammendus 30.12.2025 ning seda pole sisuliselt õnnestunud täita siis esitame Päästeameti Lõuna päästekeskusele taotluse, ettekirjutuses esitatud nõude nr 2 täitmise tähtaja pikendamiseks tagasiulatuvalt alates 31.12.2025 kuni 31.12.2026.

Lugupidamisega

Agur Tehver

füüsilise turbe ja tuleohutuse koordinator

SA Tartu Ülikooli Kliinikum

TYK_logo_pikk_est_varv_RGB (1)